*Lisa 1*

**Õppekorralduse ja kvaliteedi tagamise alused (Koolituslepingu üldtingimused).**

1. **Üldkorraldus**
   1. **GoBus Autokool OÜ** (reg. 11295263) (edaspidi *Koolitaja*) lähtub oma tegevuses täienduskoolituse korraldamisel kehtivatest täiskasvanuhariduse valdkonna õigusaktidest ning teistest asjakohastest õigusaktidest ja dokumentidest.
   2. Koolitusel osaleja on isik, kes õpib *Koolitaja* täienduskoolituse õppekava alusel või *Koolitaja* poolt muul läbi viidaval õppetööl (edaspidi *Õppija*).
   3. Õppetöö (*Koolitus*) toimub kas *Koolitaja* ruumides, renditavates või koolituse tellija ruumides ning e-õppes. *Koolitus* toimub õpperühmas, õppetöö algab registreerimisel valitud algusajal ja/või eraldi kokkulepitud ajal, õppetöö kestvus on määratud „õpilaste registreerimislehel“.
   4. *e-õpe: Koolitaja* poolt  *Õppijale* avatud internetikeskkond, milles viiakse läbi e-õpet ning asuvad erinevad abimaterjalid koolituse läbimiseks. Ligipääsu *e-õppele* annab *Koolitaja* pärast kursusele registreerumist.
   5. *Koolitustel* kombineeritakse paindlikult erinevaid õppemetoodikaid, et tagada pidev osalejate huvi ja erksus: klassiõpe, e-õpe, arutelud, töö paarides ja gruppides, ülesannete lahendamine, osalejate esinemised, parimate praktikate tutvustamine, simulatsioonid, juhtumite analüüs. Igal osalejal on võimalused ja tingimused kaasa mõtelda, oma arvamust välja öelda ja analüüsida oma teadmisi ja kogemusi õpitulemuse saavutamiseks. *Koolitused* toimuvad sõbralikus ja rahulikus keskkonnas, samas on koolitus struktureeritud ja juhitud. *Koolitus* on õppijates loovust ja iseseisvat õpet stimuleeriv.
   6. *Koolitusel* tuleb läbida kõik õppekavas ettenähtud teemad.
   7. *Koolitajal* on õigus ühepoolselt muuta **Õppekorralduse ja kvaliteedi tagamise alused (Koolituslepingu üldtingimused)**, vastav teade pannakse üles koduleheküljele [www.goautokool.ee](http://www.goautokool.ee).

1. **Koolitusele vastuvõtu ja lõpetamise tingimused.**
   1. *Õppijalt* ei eeldata eelnevaid kogemusi ja oskusi. Kui varasemad kogemused on nõutavad, on see välja toodud *Koolitus* kirjelduses.
   2. *Koolitusele* saab registreeruda *Koolitaja* kontoris või täites *Koolitaja* veebipõhist registreerimisvormi. **Registreerumisega kinnitab** *Õppija*, et on tutvunud ning nõustunud Koolituslepingu üldtingimustega, millele kohaldatakse võlaõigusseaduse sätteid. Registreerumine koolitusele kinnitatakse vastuvõtu teatega (infokiri) e-posti teel, mis saadetakse *Õppija* poolt teatavaks tehtud e-posti aadressile.

2.3 Tunnistus väljastatakse täiendkoolituse läbimise kohta juhul, kui *Koolituse* käigus hinnati õpiväljundite saavutatust ja *Õppija* saavutas need ning *Õppija* poolt on kõik *Koolituse* õppekavas nõutavad teemad ja täiendkoolitused dokumendi väljastamiseks läbitud.

* 1. Peale mootorsõidukijuhi koolitusekursuse täies mahus läbimist ja eksamite sooritamist väljastab *Koolitaja* *Õppijale* Mootorsõidukijuhi koolituskursuse tunnistuse, mis annab õiguse vastava kategooria juhtimisõiguse taotlemiseks Transpordiameti Teenindusbüroos.
  2. *Koolitaja* lõpetab *Õppija´le Koolituse* osutamise ning lõpetab lepingu ühepoolselt ja ei teosta tagasimakseid *Õppijale*, kui *Õppija* ei ole osalenud vähemalt **3 (kolme)** kuu vältel koolitusel.

1. **Täienduskoolituse eest õppetasu maksmise, sellest vabastamise ja selle tagastamise tingimused ja kord.**
   1. *Koolitusel* õppimist saavad alustada *Õppijad*, kes on *Koolitaja* poolt õppegruppi arvatud ning kes on tasunud *Koolituse* eest.
   2. *Koolituse* hind on toodud Kodukorras, mis saadetakse igale registreerunud *Õppijale* ning täiendavate teenuste hinnad *Koolitaja* poolt kehtestatud hinnakirjas.
   3. *Koolitajale* on võimalik tasuda kasutades internetipanka, või sularahas *Koolitaja* kontoris.
   4. Tarbija (*Õppija*) kinnitab nõusolekut ning saab aru, et kui ettevõtjapoolsed lepingust tulenevad kohustused on täielikult täidetud ning teenuse osutamine või muu soorituse tegemine on alanud kaotab tarbija ettevõtjapoolsel lepingu täitmisel oma taganemisõiguse.
   5. Õppetasu erandkorras tagasimaksmise või õppetasu vabastamise otsuse langetab *Õppija* motiveeritud kirjaliku taotluse alusel *Koolitaja* juhatus.
   6. *Koolitajal* on õigus muuta hindu, vastav teade pannakse üles 30 päeva enne hinna muutust koduleheküljele [www.goautokool.ee](http://www.goautokool.ee)

3.9.1 Võlgnevuse olemasolul kohustub *Õppija* tasuma võlgnevuse. Võlgnevuse olemasolul on *Koolitajal* õigus rakendada võlgnevuse summalt viivist 0,2 % päevas ning *Õppijal* on kohustus viivis tasuda. *Koolitajal* on õigus võlgnevuse korral *Õppijale* mootorsõidukijuhi koolituskursuse tunnistust mitte väljastada.

3.10 *Koolitajal* on lisaks viivisele õigus sisse nõuda võla sissenõudmisel tekkivad õigusabi ja kohtukulud.

1. ***Õppija* ja *Koolitaja* õigused ja kohustused**

**4.1 *Õppija õigus*ed:**

4.1.1 *Õppijal* on õigus saada uus sõidutund juhul, kui kokkulepitud sõidutunnid jäävad ära, *Õppijat* eelnevalt hoiatamata. *Koolitaja* süül etteteatamata ärajäänud sõidutunnid asendatakse tasuta sõidutundidega.

* + 1. *Koolitaja* hilinemisel on *Õppijal* võimalik saada tasuta uus sõidutund, kui seetõttu lühenes sõidutunni aeg.

4.1.3 *Koolitaja* võimaldab *Õppijal* jälgida oma õppetöö kulgu ja tasuda täiendavaid makseid internetikeskkonnas.

* 1. ***Õppija* kohustused:**

*4.2.1 Õppija* kohustub osalema õppeplaanis ettenähtud teooriatundides ja kokkulepitud aegadel sõiduõppel.

4.2.2 Õ*ppija* kohustub teavitama koheselt *Koolitajat* oma kontaktandmete muutumisest.

4.2.3 Õ*ppija* kohustub koolituse ajal lugema oma elektronposti vähemalt korra nädalas ja jälgima teateid e-õppekeskkonnas.

4.2.4 Üldjuhul kohustub *Õppija* tasuma vähemalt esimese osamakse enne teooriakursuse algust ja õppesõidu eest ettemaksuna *Koolitajale*.

* + 1. Tasuma *Koolituse* eest kogu kokkulepitud summa *Koolitajale*.

4.2.6 Õppesõidul ja *Koolitaja* sõidueksami ajal kohustub *Õppija* täitma liiklust reguleerivate seadusandlike aktidega kehtestatud nõudeid.

* + 1. *Õppija* kohustub sõiduki käsitlemisel hoiduma kahju tekitamisest *Koolitajale* ja kolmandatele isikutele.
    2. *Õppija* vastutab oma süülise tegevusega põhjustatud kahjude eest vastavalt kehtivatele
    3. Kui *Õppija* **vanus on alla 18 aasta koolituslepingu sõlmimise ajal**, on *Õppija* **kohustatud** teavitama oma vanemaid/eestkostjaid koolituslepingu sõlmimisest.

***Koolitaja* õigused:**

4.3.1 *Koolitaja* lubab *Õppija* praktilisele õppele (õppesõitu), kui *Õppija* on täitnud EV õigusaktides sätestatud nõuded.

4.3.2  *Koolitajal* on õigus kõrvaldada *Õppija* ajutiselt õppesõidust ilma seda kompenseerimata, kui õpilase liiklusalased teadmised ei vasta Liiklusseaduses esitatavatele nõuetele.

4.3.3 *Õppija* õppesõitu mitteilmumisel või sõidust loobumisel hiljem, kui 48 tundi enne planeeritud sõidu algust loetakse planeeritud sõidutunnid kasutatuks.

4.3.4 *Õppija* hilinemise korral õppesõitu üle 15 minuti loetakse õppesõidutund kasutatuks.

* 1. **Koolitaja kohustused:**
     1. *Koolitaja* kohustub läbi viima teooria ja praktilise koolituse vastavalt kehtestatud õppekavale. Teooriaõpe viiakse läbi vastavalt õppeplaanile. Praktiline õpe toimub *Koolitajaga* eelnevalt kokkulepitud aegadel.
     2. *Koolitaja* tagab õppetööks vajalikud tehnilised vahendid ning nende vastavuse kasutamise eeskirjadele ja ohutuse nõuetele.
     3. *Koolitaja* kannab kõik tehniliste vahendite ekspluatatsiooniga tekkivad jooksvad kulutused, v.a kui *Õppija* rikub käesoleva lepingu punktis 4.2.6 sätestatut.

1. **Isikuandmete töötlemise põhimõtted**
   1. Mõisted
      1. **Kliendiandmed** on igasugune info, mis on *Koolitajale* *Õppija* kohta teada.
      2. **Isikuandmed** on füüsilisest isikust *Õppijaga* otseselt või kaudselt seotud info.
      3. **Töötlemine** on igasugune Kliendiandmetega tehtav toiming (sh kogumine, salvestamine, säilitamine, muutmine, ligipääsu andmine, päringute tegemine, edastamine jne).
   2. *Koolitaja* tagab kohalduva õiguse raames *Õppija* konfidentsiaalsuse ning rakendab asjakohaseid tehnilisi ja korralduslikke meetmeid Kliendiandmete kaitsmiseks loata juurdepääsu, ebaseadusliku Töötlemise või avalikustamise, juhusliku kaotsimineku, muudatuste või hävitamise eest.
   3. *Koolitaja* töötleb *Õppija* andmeid selleks, et:
      1. Hallata kliendisuhteid ning võimaldada ligipääsu toodetele ja teenustele. *Õppijaga* lepingu sõlmimiseks ja selle täitmiseks, andmete ajakohastatuna ning tõesena hoidmiseks kontrollides ja täiendades andmeid väliste ja sisemiste allikate kaudu, mis põhineb: lepingu täitmisel või lepingu sõlmimise eelsete meetmete rakendamisel *Õppija* soovil või juriidilise kohustuse täitmisel.
      2. Kaitsta Õppija ja/või *Koolitaja* huve ning uurida *Koolitaja* poolt pakutud teenuste kvaliteeti ja selleks, et tõendada tehinguid või muud suhtlust, mis põhineb: lepingu täitmisel või lepingu sõlmimise eelsel meetmete rakendamisel *Õppija* soovil või juriidilise kohustuse täitmisel või *Õppija* nõusoleku või *Koolitaja* õigustatud huvil ennetada, piirata ja uurida *Koolitaja* teenuste ja toodete väärkasutamist või häireid nende toimimises, viia läbi asutusesisest koolitust või tagada teenuse kvaliteet.
      3. Osutada lisateenuseid, viia läbi kliendirahulolu uuringuid, turuanalüüse ja teha statistikat. Pakkuda *Õppijale* *Koolitaja* või hoolikalt valitud koostööpartnerite teenuseid, sealhulgas personaalseid pakkumisi, mis põhineb: *Õppija* nõusolekul või *Koolitaja* õigustatud huvil pakkuda lisateenuseid.
      4. Korraldada *Õppijale* mänge ja kampaaniaid, mis põhineb: *Koolitaja* õigustatud huvil täiustada *Koolitaja* teenuseid, parandada *Õppija* jaoks teenuste kasutajakogemust ning arendada uusi tooteid ja teenuseid.
      5. *Õppijale* siduskoolituste/toodete pakkumine.
      6. *Koolitaja* poolt õpitulemite registreerimine ja õpilasele kuvamine.
      7. Seadusest tuleneva kohustuse täitmise käigus saadud ja/või loodud andmed
      8. Täita juriidilisi kohustusi ja tuvastada isikusamasust.
      9. Vältida teenuste väärkasutamist ja tagada teenuste nõuetekohane osutamine.
      10. Teostada tehinguid maksesüsteemi kaudu.
   4. Andmeid jagatakse teiste saajatega, näiteks
      1. ametiasutused (nt õiguskaitseorganid, kohtutäiturid, notaribürood, maksuhaldurid ning järelevalveasutused);
      2. registreid pidavad kolmandad isikud (nt rahvastikuregistrid, äriregistrid, või muud registrid, milles hoitakse või vahendatakse *Õppija* andmeid);
      3. võlgade sissenõudjad nõuete loovutamisel, kohtud ja pankroti- või maksejõuetushaldurid.
   5. Kliendiandmeid ei Töödelda kauem kui vajalik. Säilitamise periood võib põhineda lepingutel *Õppijaga*, *Koolitaja* õigustatud huvil või kohaldataval õigusel (nt raamatupidamisega seotud seadused või aegumistähtajaga seotud seadused, muu õigus).
   6. *Õppija* õigused:
      1. taotleda oma Isikuandmete parandamist, kui need on ebapiisavad, puudulikud või väärad;
      2. esitada vastuväiteid oma Isikuandmete Töötlemise suhtes, kui Isikuandmete kasutamine põhineb õigustatud huvil, sealhulgas otseturunduse eesmärgil (nt turunduspakkumiste saamine või küsitlustes osalemine);
      3. taotleda oma Isikuandmete kustutamist, näiteks kui Isikuandmeid

töödeldakse tema nõusolekul ja kui ta on nõusoleku tagasi võtnud. Selline õigus ei kohaldu, kui Isikuandmeid, mida palutakse kustutada, töödeldakse lisaks ka teistel õiguslikel alustel, näiteks lepingu alusel või juriidiliste kohustuste täitmiseks;

* + 1. saada infot, kas K*oolitaja* töötleb tema Isikuandmeid ning juhul, kui töötleb, siis saada eelnimetatud andmetele juurdepääs;
    2. saada oma Isikuandmed, mida ta on ise esitanud ning mida töödeldakse nõusoleku alusel või lepingu täitmiseks, kirjalikult või üldkasutatavas elektroonilises vormingus, ja kui tehniliselt võimalik, edastada need andmed teisele teenusepakkujale (andmete ülekantavus);
    3. võtta tagasi oma nõusolek oma Isikuandmete töötlemiseks;
    4. Esitada kaebusi Isikuandmete kasutamise kohta Eesti Andmekaitse Inspektsioonile (veebileht: www.aki.ee), kui ta leiab, et tema Isikuandmete töötlemine riivab tema õiguseid ja huve kohalduva õiguse alusel.
  1. *Koolitajal* on õigus põhimõtteid igal ajal ühepoolselt muuta kooskõlas kohalduva õigusega, teavitades *Õppijat* muudatustest, *Koolitaja* kodulehe kaudu, posti teel, e-posti või sõnumite teel või muul viisil (nt massiteabevahendite kaudu) mitte hiljem kui üks kuu enne muudatuste jõustumist.
  2. Isikuandmete edastamine riiklikele struktuuriüksustele (TRAM, EMTA. HTM).
  3. *Õppija* nõustub tema poolt *Koolitajale* avaldatud järgmiste isikuandmete: isikukood, maksehäire tekkimise ja lõppemise kuupäev ning summa, edastamisega maksehäirete registrile. Andmete edastamise õigus tekib, kui *Õppijal* on täitmata rahalised kohustused.

1. **Vääramatu jõud**
   1. Lepingust tulenevate kohustuste mittetäitmist või mittenõuetekohast täitmist ei loeta käesoleva lepingu rikkumiseks, kui selle põhjuseks on vääramatu jõud. Vääramatu jõuna mõistetakse ülestõusu, massilisi rahutusi lepingu täitmise asukoha haldusüksuses, sõda, õigusakti, mis oluliselt takistab lepingu täitmist, või muud lepingus loetlemata asjaolu, mida mõlemad pooled aktsepteerivad.

1. **Vaidluste lahendamise kord**
   1. Käesoleva lepingu täitmisel juhinduvad osapooled koostöö headest tavadest, võttes kohustuseks informeerida teineteist koheselt lepingu täitmist takistavatest või segavatest asjaoludest.
   2. Õppekorraldusega seonduvate otsuste vaidlustamiseks on *Õppijal* õigus pöörduda kirjalikult *Koolitaja* juhatuse poole.
   3. Konfliktid ning arusaamatused lahendatakse läbirääkimiste teel.
   4. Anonüümseid ettepanekuid ja kaebusi ei registreerita ega menetleta üldises korras. Kui ettepanek või kaebus on arusaadav ja põhjendatud, siis antakse see tutvumiseks ja arvestamiseks asjasse puutuvale spetsialistile.
   5. Vaidlused, mida pole võimalik lahendada läbirääkimiste teel, lahendatakse seaduses ettenähtud korras.
   6. Vaidlused kuuluvad läbivaatamisele Eesti Vabariigi seadustega ettenähtud korras kostja

elu- või asukoha järgses kohtus.

1. **Kvaliteedi tagamise alused**
   1. *Koolitaja* poolt on kasutusel kvaliteedijuhtimissüsteem.
   2. Õppekava koostamisel lähtutakse sihtgruppide vajadustest ning iga *Koolitus* peab olema praktilise suunitlusega ja aitama sihtgrupil saavutada soovitud ning mõõdetavaid tulemusi.
   3. *Koolitaja* koolitajad peavad omama erialast haridust ja/või olema aktiivselt tegutsenud õpetatavas valdkonnas ning omama vastavasisulist kogemust, mida nad on võimelised tõestama.
   4. Kõikidel *Õppijatel* on võimalus anda tagasisidet nii suuliselt *Koolitajale* kui ka kirjalikult vastavalt *Koolitaja* antud juhistele.
      1. Tagasiside vaadatakse *Koolitaja* poolt üle ning kokkuvõttest lähtuvalt viiakse vajadusel sisse parendused, kus see on võimalik ning teostatav.
      2. Tagasiside saavad õpilased anda läbi kodulehe [www.goautokool.ee](http://www.goautokool.ee) *Koolituse* lõppedes ja õpetaja kohta jooksvalt.
   5. *Koolitust* on võimalik korrata ja puudutud tunnid läbida e-õppes, et tagada õpiväljundite saavutamine.